Chorshanba kuni Oy va Yer o‘rtasidagi masofa 2022 yildagi minimum darajaga tushadi. Foto: Kun.uz Shu kunlarda dunyo aholisi kechalari Oy borgan sari “kattalashib” borayotganiga guvoh bo‘lmoqda. Space.com xabariga ko‘ra, 13 iyul Toshkent vaqti bilan soat 14:00 atrofida Yer sayyorasi va uning tabiiy yo‘ldoshi o‘rtasidagi masofa 357 264 kilometrgacha qisqaradi va bu 2022 yildagi eng yaqin masofa bo‘ladi. Mazkur super Oy hodisasidan 9 soat-u 38 daqiqa o‘tib, Oy rasman to‘ladi. Avvalroq, Oydan olingan tuproqda ilk marta o‘simlik ungani haqida xabar berilgandi. Ayni paytda insoniyat Oyda atom elektr stansiyasini qurish ustida bosh qotirmoqda.